Document ID: 32001D0288

Komisjoni otsus,
3. aprill 2001,
millega muudetakse nõukogu direktiivi 93/53/EMÜ, millega kehtestatakse ühenduse miinimummeetmed teatavate kalahaiguste tõrjeks seoses kalahaigustega tegelevate riigi tugilaboritega
(teatavaks tehtud numbri K(2001) 1012 all)
(EMPs kohaldatav tekst)
(2001/288/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 24. juuni 1993. aasta direktiivi 93/53/EMÜ (millega kehtestatakse ühenduse miinimummeetmed teatavate kalahaiguste tõrjeks, [1] viimati muudetud direktiiviga 2000/27/EÜ [2]), eriti selle artikli 18 teist lõiku,
ning arvestades järgmist:
(1) Direktiivi 93/53/EMÜ artikli 12 lõikega 1 sätestatakse, et liikmesriigid tagavad igas liikmesriigis riigi tugilabori määramise, millel on vahendid ja pädevad töötajad, mis võimaldavad tal igal ajal ning eriti kõnealuse haiguse esmakordsel ilmnemisel näidata asjaomase patogeeni tüüp, alatüüp ja variant ning kinnitada piirkondlikes diagnostikalaborites saadud tulemused.
(2) Kalahaigustega tegelevate riigi tugilaborite loetelu on esitatud direktiivi 93/53/EMÜ A lisas.
(3) Seda loetelu tuleb ajakohastada.
(4) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Direktiivi 93/53/EMÜ A lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 3. aprill 2001

Labels: 7
0
18
6